Ана Ахматова
Разходка

Превод от руски: Иван Николов, 1974

chitanka.info

Перо на шапка опря в екипажа

и аз се вгледах в твоите очи.

Трепна сърцето, не знаещо даже

каква обида му горчи.

Вечерен час е, от скръб вълнуван,

и вятър не донася вест.

И сякаш с туш е нарисуван

в албум старинен Булонски лес.

Бензин и люляк смесил странно,

градът за миг ни приласка…

И ти докосна моето коляно

с почти безтрепетна ръка.

1913

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.